ทางจำเป็น หมายถึงอะไรบ้าง
การขออนุญาตเปิดทางจำเป็น                 ตามประมวลกฎหมายแพ่งและพาณิชย์ มาตรา 1349 ที่ดินแปลงใดมีที่ดินแปลงอื่นล้อมอยู่จนไม่มีทางออกถึงทางสาธารณะได้ไซร้ ท่านว่าเจ้าของที่ดินแปลงนั้นจะผ่านที่ดินซึ่งล้อมอยู่ไปสู่ทางสาธารณะได้ ที่ดินแปลงใดมีทางออกได้แต่เมื่อต้องข้ามสระ บึง หรือทะเล หรือมีที่ชันอันมีระดับที่ดินกับทางสาธารณะสูงกว่ากันมากไซร้ ท่านว่าให้ใช้ความในวรรคต้นบังคับที่และวิธีทำทางผ่านนั้นต้องเลือกให้พอควรแก่ความจำเป็นของผู้มีสิทธิจะผ่าน กับทั้งให้คำนึงถึงที่ดินที่ล้อมอยู่ให้เสียหายแต่น้อยที่สุดที่จะเป็นได้ ถ้าจำเป็น ผู้มีสิทธิจะผ่านจะสร้างถนนเป็นทางผ่านก็ได้ ผู้มีสิทธิจะผ่านต้องใช้ค่าทดแทนให้แก่เจ้าของที่ดินล้อมอยู่เพื่อความเสียหายอันเกิดแต่เหตุที่มีทางผ่านนั้น ค่าทดแทนนั้นนอกจากค่าเสียหายเพราะสร้างถนน ท่านว่าจะกำหนดเป็นเงินรายปีก็ได้ ทางจำเป็น จึงหมายถึง 1.เจ้าของที่ดินแปลงหนึ่งมีที่ดินแปลงอื่นล้อมอยู่จนไม่มีทางออกสู่ทางสาธารณะประโยชน์ จึงต้องขอทางตามความจำเป็น ต้องคำนึงถึงที่ดินที่ถูกล้อมอยู่ให้เสียหายน้อยที่สุด เพื่อออกสู่ทางสาธารณะประโยชน์ได้
2.โดยที่ดินที่ถูกล้อมไม่สามารถออกสู่ทางสาธารณะได้ หรือมีแต่โดยสภาพต้องข้ามสระ บึง หรือทะเล หรือมีที่ชันอันมีระดับที่ดินกับทางสาธารณะสูงกว่ากัน ซึ่งไม่สามารถสัญจรไปได้ กรณีนี้เจ้าของที่ดินสามารถฟ้องขอเปิดทางจำเป็นได้
3.ผู้ขอใช้ต้องเสียค่าทดแทนให้แก่เจ้าของที่ดินที่ถูกล้อมอยู่
4.กฎหมายไม่ได้มิได้กำหนดไว้ว่าต้องจดทะเบียนต่อพนักงานเจ้าหน้าที่ เป็นทางจำเป็นโดยใช้สิทธิตามกฎหมาย วิธีการฟ้องขอทางจำเป็น                 เมื่อมีความจำเป็นที่ต้องขอทางจำเป็น แล้วปรากฎว่าไม่สามารถพูดคุยหรือตกลงกับเจ้าของที่แปลงอื่นที่ล้อมไว้ได้เพื่อใช้เป็นทางผ่านสู่ทางสาธารณประโยชน์ จึงต้องมีการฟ้องศาลเพื่อขอใช้ทางจำเป็นโดยพิจารณาจากที่จะฟ้องขอให้เปิดทางจำเป็น ข้อเท็จจริงเรื่องการขอทางจำเป็น เป็นทางจำเป็นหรือไม่ และทางใดที่จะขอเป็นทางจำเป็นที่เหมาะสมกว่าทางอื่นเพื่อออกสู่ทางสาธารณะ และทางพิพาทที่จะใช้มีขนาด ความกว้าง ความยาวเท่าไหร่ โดยอาจขอคัดระวางที่ดินซึ่งมีที่ดินของตนอยู่ พร้อมทำสัญลักษณ์ว่าพื้นที่ตรงไหนขอใช้ทางจำเป็น                 ถ้าต้องการฟ้องศาลเพื่อขอใช้ทางจำเป็น สามารถนำรายละเอียดและข้อเท็จจริงดังกล่าวมาปรึกษาทนายก่อนได้ ว่าสามารถฟ้องศาลขอทางจำเป็นตามข้อเท็จนั้นได้หรือไม่ครับ โดยให้ทางสำนักงานเอ็มเคซี ลีเกิ้ล ดูแลคดีของคุณได้ครับ
ทางจำเป็น หมายถึง

1. เจ้าของที่ดินแปลงหนึ่งมีที่ดินแปลงอื่นล้อมอยู่จนไม่มีทางออกสู่ทางสาธารณะประโยชน์ จึงต้องขอทางตามความจำเป็น ต้องคำนึงถึงที่ดินที่ถูกล้อมอยู่ให้เสียหายน้อยที่สุด เพื่อออกสู่ทางสาธารณะประโยชน์ได้

2. โดยที่ดินที่ถูกล้อมไม่สามารถออกสู่ทางสาธารณะได้ หรือมีแต่โดยสภาพต้องข้ามสระ บึง หรือทะเล หรือมีที่ชันอันมีระดับที่ดินกับทางสาธารณะสูงกว่ากัน ซึ่งไม่สามารถสัญจรไปได้ กรณีนี้เจ้าของที่ดินสามารถฟ้องขอเปิดทางจำเป็นได้

3. ผู้ขอใช้ต้องเสียค่าทดแทนให้แก่เจ้าของที่ดินที่ถูกล้อมอยู่

4. กฎหมายไม่ได้มิได้กำหนดไว้ว่าต้องจดทะเบียนต่อพนักงานเจ้าหน้าที่ เป็นทางจำเป็นโดยใช้สิทธิตามกฎหมาย
40.กฎหมายทรัพย์สิน-กรรมสิทธิ์-ทรัพย์อิงสิทธิ,3.ประมวลกฎหมายแพ่งและพาณิชย์